Timothy Spall

Timothy Leonard Spall, OBE (* 27. február 1957, Londýn, Spojené kráľovstvo) je anglický herec a príležitostný konferenciér. 

Známym sa stal potom, čo sa v roku 1983 objavil v komediálno-dramatickej sérii Auf Wiedersehen, Pet. Medzi jeho významné role patrí Peter Pettigrew v sérii filmov Harry Potter, Winston Churchill vo filme Kráľova reč (2010), Peter Taylor vo filme Prekliaty klub (2009), Beadle Bamford vo filme Sweeney Todd: Diabolský holič z Fleet Street (2007). Tiež hral v televíznom dokumente Timothy Spall: Back at Sea (2010–2012). Hlavnú rolu získal v dramatickom filme Mika Leigha Tajnosti a lži (1996), vedľajšiu potom vo vojnovom filme Posledný Samuraj (2003), tiež hral Alberta Pierrepointa v Pierrepoint (2005).

V roku 2014 obdržal cenu za najlepšieho herca na filmovom festivale v Cannes za stvárnenie Turnera v Leighovom biografickom filme Mr. Turner.

Mladosť 
Je tretím zo štyroch synov, narodil sa v Battersea v Londýne. Jeho matka, Sylvia R., bola kaderníčka a jeho otec Joseph L. Spall pracoval na pošte. Študoval v National Youth Theatre a RADA, kde mu bola udelená Bancroftova zlatá medaila ako najsľubnejšiemu hercovi roka. Jeho brat Matthew je profesionálny hráč počítačových hier, druhý brat Richard bol prenajímateľom Astolatovho verejného domu v Guildforde.

Kariéra 

Najprv vystupoval v produkciach pro Birmingham Rep a neskôr pre Kráľovskú shakespearovskú spoločnosť, bol obsadený v dielach ako Veselé paničky windsorské, Tri sestry, Nicholas Nickleby a The Knight of the Burning Pestle.

Po filmovom debute vo filme Quadrophenia a vstúpeniu do širšieho povedomia televíznej roli otravného Barryho Taylora vo všetkých štyroch sériách Auf Wiedersehen, Pet, sa Kevin objavil vo filmoch ako Life is Sweet, Crusoe, Tajnosti a lži, Shooting the Past, Topsy-Turvy, Vanilkové nebo, Rock Star, Všetko alebo nič, Posledný Samuraj, Rad nešťastných príhod and Kráľova reč. Medzinárodnú popularitu dosiahol ako Peter Pettigrew („Červochvost“) vo filmovej sérii Harry Potter. V roku 1991 hostoval také v 5. sérii seriálu Červený trpaslík, v epizóde „Späť do reality“. V roku 1993 si zahral vo filme Rab C. Nesbitt.

Dňa 31. decembra 1999 sa stal Dôstojníkom britského impéria (OBE).

Je tiež hlavným hlasom piesne „The Devil is an Englishman“ z filmu Kena Russella Noc hrôzy (1986), v ktorom stvárnil Johna Williama Polidoriho.

V roku 2005 si zahral rolu Alberta Pierrepointa vo filme Pierrepoint, ktorý bol vo USA vydaný pod názvom The Last Hangman (Poslední kat). V roku 2006 bol hlasom Barryho MickelthwaiteIna v počítačovej hre Grand Theft Auto: Vice City Stories. V roku 2007 hral Nathaniela v Disneyho filme Začarovaní a Beadleho Bamforda v produkcii Tima Burtona Sweeney Todd: Diabolský holič z Fleet Street. Tiež hral Georgieho Godwina v televíznej dráme The Fattest Man in Britain na ITV 1, ktorý bol vydaný 1. decembra 2009.

V roku 2010 stvárnil Winstona Churchilla v kritikou oslavovanom filme Kráľova reč, za ktorý bol ako člen amsámbelu ocenený cenou Screen Actors Guild Award za výnimočné predstavenie. Spall si rolu zopakoval v roku 2012 pri záverečnom ceremoniálu Olympijských her. 

V roku 2012 natočil film Wasteland, spoločne s hercami Matthewom Lewisom a Vanessou Kirby. Film bol premietaný tiež v apríli 2013 na The Newport Beach Film Festivali v Newport Beach v štáte Kalifornia.
V roku 2012 tiež hral Charlieho Morgana vo filme Comes a Bright Day.

V roku 2014 získal na festivale v Cannes ocenenie za najlepšieho herca za rolu pána Turnera v biografickom filme Mr. Turner, režírovanom Mikeom Leighom.

Osobný život 
Spall je ženatý so Shane, s ktorou má tri deti: Pascale (* 1976), Rafe (* 1983), ktorý je tiež hercom, a Mercedes (* 1985). Žije vo Forest Hills, v juhovýchodnom Londýne.

V roku 1996, mu bola diagnostikovaná akútna myeloidná leukémia, od tej doby je ale v remisii. O svojej chorobe hovorí: "Neviem, kvôli čomu som chorý, ale stres s tým má čo dočinenia, teraz ho musím prekonať. Nutí ma uvedomovať zlé veci a byť vyberavejší. Menej sa obávam o svoju prácu. Doma sa naozaj poctivo učím, aby som potom na placi nestresoval, že neviem, čo mám robiť."

Vlastní holandský čln, na ktorom so svojou ženou jazdí okolo britských ostrovov ako súčasť televíznej série stanice BBC Four Timothy Spall: Back at Sea.

Filmografia

Film

Televízia

Referencie

Iné projekty

Externé odkazy

Zdroj 
 

Anglickí divadelní herci
Anglickí filmoví herci
Anglickí televízni herci
Osobnosti z Londýna
Rozprávači audiokníh